CELEX: 32020D1714
Language: lt
Date: 2020-11-16 00:00:00
Title: Komisijos įgyvendinimo sprendimas (ES) 2020/1714 2020 m. lapkričio 16 d. kuriuo dėl tam tikrų iš vidaus įkraunamų hibridinių elektra varomų lengvųjų automobilių bandymo metodikos ir atsižvelgiant į naudojamus alternatyviuosius degalus iš dalies keičiamas Įgyvendinimo sprendimas (ES) 2019/1119 ir dėl galinių gabaritinių žibintų iš dalies keičiamas Įgyvendinimo sprendimas (ES) 2020/1339 (Tekstas svarbus EEE)

2020 11 17   
               
               
                  LT
               
               
                  Europos Sąjungos oficialusis leidinys
               
               
                  L 384/9
               
            
         KOMISIJOS ĮGYVENDINIMO SPRENDIMAS (ES) 2020/1714
         2020 m. lapkričio 16 d.
         kuriuo dėl tam tikrų iš vidaus įkraunamų hibridinių elektra varomų lengvųjų automobilių bandymo metodikos ir atsižvelgiant į naudojamus alternatyviuosius degalus iš dalies keičiamas Įgyvendinimo sprendimas (ES) 2019/1119 ir dėl galinių gabaritinių žibintų iš dalies keičiamas Įgyvendinimo sprendimas (ES) 2020/1339
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/631, kuriuo nustatomos naujų lengvųjų automobilių ir naujų lengvųjų komercinių transporto priemonių išmetamo CO2 normos ir kuriuo panaikinami reglamentai (EB) Nr. 443/2009 ir (ES) Nr. 510/2011 (1), ypač į jo 11 straipsnio 4 dalį,
         kadangi:
         
                     (1)
                  
                  
                     2020 m. vasario 7 d. gamintojai „Audi AG“, „Bayerische Motoren Werke AG“, „Daimler AG“, „FCA Italy S.p.A“, „Ford-Werke GmbH“, „Honda Motor Europe Ltd“, „Hyundai Motor Europe Technical Center GmbH“, „Jaguar Land Rover Ltd“, „OPEL Automobile GmbH-PSA“, „Automobiles Citroën“, „Automobiles Peugeot“, „PSA Automobiles SA“, „Renault“, „Škoda Auto a.s“, „Toyota Motor Europe“ ir „Volkswagen Nutzfahrzeuge“ pagal Komisijos įgyvendinimo reglamento (ES) Nr. 725/2011 (2) 12a straipsnį pateikė bendrą prašymą (toliau – pirmasis prašymas) iš dalies pakeisti Komisijos įgyvendinimo sprendimą (ES) 2019/1119 (3), kad būtų pakeista tam tikrų M1 klasės iš vidaus įkraunamų hibridinių elektra varomų transporto priemonių bandymo metodika;
                  
               
                     (2)
                  
                  
                     2020 m. balandžio 21 d. gamintojai „FCA Italy S.p.A“, „Jaguar Land Rover Ltd.“, „OPEL Automobile GmbH-PSA“, „Automobiles Citroën“, „Automobiles Peugeot“, „PSA Automobiles SA“, „Renault“, „Škoda Auto a.s“ ir „Ford-Werke GmbH“ pagal Įgyvendinimo reglamento (ES) Nr. 725/2011 12a straipsnį pateikė bendrą prašymą (toliau – antrasis prašymas) iš dalies pakeisti Įgyvendinimo sprendimą (ES) 2019/1119, kad būtų atsižvelgta į suskystintų naftos dujų (SND), suslėgtųjų gamtinių dujų (SGD) ir etanolio (E85) naudojimą;
                  
               
                     (3)
                  
                  
                     Komisija įvertino abu prašymus pagal Reglamento (ES) 2019/631 11 straipsnį, Įgyvendinimo reglamentą (ES) Nr. 725/2011 ir Paraiškų pripažinti naujoviškas technologijas pagal reglamentus (EB) Nr. 443/2009 ir (ES) Nr. 510/2011 rengimo technines gaires (2018 m. liepos mėn. redakcija (V2)) (4);
                  
               
                     (4)
                  
                  
                     pirmajame prašyme prašymo teikėjai prašo pakeisti Įgyvendinimo sprendimo (ES) 2019/1119 priede nustatytą bandymo metodiką, kad vidaus degimo varikliu varomų lengvųjų automobilių bandymo sąlygos galėtų būti taikomos iš vidaus įkraunamoms hibridinėms elektra varomoms transporto priemonėms, kurių išmatuotas degalų sąnaudų ir išmetamo CO2 kiekio vertes pagal Komisijos reglamento (ES) 2017/1151 (5) XXI priedo 8 papildomo priedo 2 priedėlio 1.1.4 punktą galima naudoti nekoreguotas;
                  
               
                     (5)
                  
                  
                     prašymo teikėjai, pagrįsdami savo prašymą, pateikė įrodymų, kad dėl mažo atitinkamų konkrečios klasės iš vidaus įkraunamų hibridinių elektra varomų transporto priemonių elektrifikacijos lygio negalima nustatyti statistiškai reikšmingo CO2 koregavimo koeficiento, nurodyto Įgyvendinimo sprendimo (ES) 2019/1119 priedo 4.1.2 punkte;
                  
               
                     (6)
                  
                  
                     atsižvelgiant į pateiktus argumentus, dėl mažo elektrifikacijos lygio iš vidaus įkraunamos hibridinės elektra varomos transporto priemonės, kurių išmatuotas degalų sąnaudų ir išmetamo CO2 kiekio vertes pagal Reglamento (ES) 2017/1151 XXI priedo 8 papildomo priedo 2 priedėlio 1.1.4 punktą galima naudoti nekoreguotas, skaičiuojant atitinkamos naujoviškos technologijos išmetamo CO2 kiekio sumažėjimą, turėtų būti laikomos lygiavertėmis vidaus degimo varikliu varomoms transporto priemonėms. Todėl Įgyvendinimo sprendimo (ES) 2019/1119 priede nustatytos vidaus degimo varikliu varomų lengvųjų automobilių bandymo sąlygos turėtų būti taikomos šios konkrečios klasės iš vidaus įkraunamoms hibridinėms elektra varomoms transporto priemonėms. Kitų iš vidaus įkraunamų hibridinių elektra varomų transporto priemonių bandymo metodika neturėtų būti keičiama;
                  
               
                     (7)
                  
                  
                     kalbant apie antrąjį prašymą, yra tikslinga patikslinti bandymo metodiką pridedant SND ir SGD degalų perskaičiavimo ir vartojamosios galios koeficientus. Tačiau atsižvelgiant į ribotą E85 prieinamumą visoje Sąjungos rinkoje, šiuos degalus bandymo metodikoje atskirti nuo benzino yra netikslinga;
                  
               
                     (8)
                  
                  
                     atsižvelgiant į naują informaciją apie pasukamųjų ir statinių posūkio apšvietimo žibintų naudojimo koeficientus, tikslinga esamus šių žibintų naudojimo koeficientus, kurie yra numatyti Įgyvendinimo sprendime (ES) 2019/1119, pakeisti konservatyvesniais koeficientais, nustatytais Komisijos įgyvendinimo sprendime (ES) 2020/1339 (6);
                  
               
                     (9)
                  
                  
                     kad būtų užtikrintas teisinis tikrumas, gamintojai turėtų turėti galimybę tam tikrą laikotarpį prašyti tipo patvirtinimo institucijų patvirtinti išmetamo CO2 kiekio sumažėjimą pagal 2019 m. birželio 28 d. redakcijos Įgyvendinimo sprendimą (ES) 2019/1119. Šiame sprendime numatyti pakeitimai neturi įtakos patvirtinimų, suteiktų pagal minėtos redakcijos Įgyvendinimo sprendimą (ES) 2019/1119, galiojimui;
                  
               
                     (10)
                  
                  
                     Įgyvendinimo sprendimu (ES) 2020/1339 patvirtintoje paraiškoje pateikti įrodymai, iš kurių matyti, kad našiųjų LED žibintų naudojimas galiniuose gabaritiniuose žibintuose neviršija Komisijos įgyvendinimo reglamento (ES) Nr. 427/2014 (7) 2 straipsnio 2 dalies a punkte nurodytos rinkos skverbties ribos, todėl šie žibintai turėjo būti įtraukti į Įgyvendinimo sprendimo (ES) 2020/1339 taikymo sritį. Todėl tikslinga iš dalies pakeisti šį sprendimą, kad būtų įtraukti galiniai gabaritiniai žibintai;
                  
               
                     (11)
                  
                  
                     kadangi į išmetamo CO2 kiekio sumažėjimą, patvirtintą pagal Įgyvendinimo sprendimą (ES) 2019/1119, gali būti atsižvelgiama skaičiuojant gamintojo vidutinį savitąjį išmetamo CO2 kiekį nuo 2021 kalendorinių metų, šis sprendimas turėtų įsigalioti nedelsiant;
                  
               
                     (12)
                  
                  
                     todėl įgyvendinimo sprendimai (ES) 2019/1119 ir (ES) 2020/1339 turėtų būti atitinkamai iš dalies pakeisti,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2019/1119 pakeitimai
            Įgyvendinimo sprendimas (ES) 2019/1119 iš dalies keičiamas taip:
            
                        1)
                     
                     
                        4 straipsnyje įterpiama 2a dalis:
                        
                                    „2a.
                                 
                                 
                                    Jeigu naujoviška technologija įdiegta dviejų rūšių arba mišriais degalais varomoje transporto priemonėje, patvirtinimo institucija išmetamo CO2 kiekio sumažėjimą registruoja taip:
                                    
                                                a)
                                             
                                             
                                                dvejopais degalais – benzinu ir dujiniais degalais – varomos transporto priemonės – išmetamo CO2 kiekio sumažėjimo vertė naudojant SND arba SGD;
                                             
                                          
                                                b)
                                             
                                             
                                                mišriais degalais – benzinu ir E85 – varomos transporto priemonės – išmetamo CO2 kiekio sumažėjimo vertė naudojant benziną.“;
                                             
                                          
                              
                  
                        2)
                     
                     
                        5 straipsnis pakeičiamas taip:
                        
                           „5 straipsnis
                           Pereinamasis laikotarpis ir ekologinės naujovės kodai
                           
                              1)   Pagal 2019 m. birželio 28 d. redakcijos šį sprendimą gamintojas tipo patvirtinimo institucijos gali prašyti patvirtinti išmetamo CO2 kiekio sumažėjimą iki 2021 m. kovo 24 d. Tokiu atveju tipo patvirtinimo dokumentuose įrašomas ekologinės naujovės kodas 28.
                           
                           
                              2)   Jei gamintojas, pagal šį sprendimą tipo patvirtinimo institucijos prašydamas patvirtinti išmetamo CO2 kiekio sumažėjimą, nenurodo šio sprendimo 2019 m. birželio 28 d. redakcijos, tipo patvirtinimo dokumentuose įrašomas ekologinės naujovės kodas 37.
                           
                           
                              3)   Į išmetamo CO2 kiekio sumažėjimą, užregistruotą nurodant ekologinės naujovės kodą 28 arba 37, gali būti atsižvelgiama skaičiuojant gamintojo vidutinį savitąjį išmetamo CO2 kiekį nuo 2021 kalendorinių metų.“;
                           
                        
                     
                  
                        3)
                     
                     
                        priedas iš dalies keičiamas taip:
                        
                                    a)
                                 
                                 
                                    2 punktas iš dalies keičiamas taip:
                                    
                                                i)
                                             
                                             
                                                įrašas „CF“ pakeičiamas taip:
                                                
                                                             
                                                         
                                                         
                                                            „CF – perskaičiavimo koeficientas, nurodytas 5 lentelėje“;
                                                         
                                                      
                                          
                                                ii)
                                             
                                             
                                                įrašas „VPe“ pakeičiamas taip:
                                                
                                                             
                                                         
                                                         
                                                            „VPe – efektyviosios energijos sąnaudos, nurodytos 4 lentelėje“;
                                                         
                                                      
                                          
                              
                                    b)
                                 
                                 
                                    4.1.1 punktas iš dalies keičiamas taip:
                                    
                                                i)
                                             
                                             
                                                pavadinimas pakeičiamas taip:
                                                
                                                            „4.1.1.
                                                         
                                                         
                                                            
                                                               Vidaus degimo varikliu varomi lengvieji automobiliai ir M1 klasės iš vidaus įkraunamos hibridinės elektra varomos transporto priemonės, kurių išmatuotas degalų sąnaudų ir išmetamo CO2 kiekio vertes pagal Reglamento (ES) 2017/1151 XXI priedo 8 papildomo priedo 2 priedėlio 1.1.4 punktą galima naudoti nekoreguotas“;
                                                         
                                                      
                                          
                                                ii)
                                             
                                             
                                                4 lentelė pakeičiama taip:
                                                
                                                   „4 lentelė
                                                
                                                
                                                   Efektyviosios energijos sąnaudos
                                                
                                                
                                                            Variklio tipas
                                                         
                                                         
                                                            efektyviosios energijos sąnaudos (VPe) [l/kWh]
                                                         
                                                      
                                                            Benzininis/E85
                                                         
                                                         
                                                            0,264
                                                         
                                                      
                                                            Benzininis/E85 turbininis
                                                         
                                                         
                                                            0,280
                                                         
                                                      
                                                            Dyzelinis
                                                         
                                                         
                                                            0,220
                                                         
                                                      
                                                            SND
                                                         
                                                         
                                                            0,342
                                                         
                                                      
                                                            SND turbininis
                                                         
                                                         
                                                            0,363
                                                         
                                                      
                                                             
                                                         
                                                         
                                                            efektyviosios energijos sąnaudos (VPe) [m3/kWh]
                                                         
                                                      
                                                            SGD (G20)
                                                         
                                                         
                                                            0,259
                                                         
                                                      
                                                            SGD (G20) turbininis
                                                         
                                                         
                                                            0,275“
                                                         
                                                      
                                          
                                                iii)
                                             
                                             
                                                narys „CF – perskaičiavimo koeficientas (l/100 km) - (g CO2/km) [g CO2/l], nurodytas 5 lentelėje:“ pakeičiamas taip:
                                                
                                                             
                                                         
                                                         
                                                            „CF – perskaičiavimo koeficientas, nurodytas 5 lentelėje.“;
                                                         
                                                      
                                          
                                                iv)
                                             
                                             
                                                5 lentelė pakeičiama taip:
                                                „5 lentelė
                                                
                                                
                                                   Degalų perskaičiavimo koeficientas
                                                
                                                
                                                            Degalų rūšis
                                                         
                                                         
                                                            Perskaičiavimo koeficientas (CF) [g CO2/l]
                                                         
                                                      
                                                            Benzinas/E85
                                                         
                                                         
                                                            2 330 
                                                         
                                                      
                                                            Dyzelinas
                                                         
                                                         
                                                            2 640 
                                                         
                                                      
                                                            SND
                                                         
                                                         
                                                            1 629 
                                                         
                                                      
                                                             
                                                         
                                                         
                                                            Perskaičiavimo koeficientas (CF) [g CO2/m3]
                                                         
                                                      
                                                            SGD (G20)
                                                         
                                                         
                                                            1 795 “;
                                                         
                                                      
                                          
                                                v)
                                             
                                             
                                                6 lentelės įrašai dėl posūkio apšvietimo žibinto ir posūkio kryptimi šviečiančio statinio žibinto pakeičiami taip:
                                                
                                                            „Posūkio apšvietimo žibintas
                                                         
                                                         
                                                            0,019
                                                         
                                                      
                                                            Statinis posūkio apšvietimo žibintas
                                                         
                                                         
                                                            0,039“;
                                                         
                                                      
                                          
                              
                                    c)
                                 
                                 
                                    4.1.2 punktas iš dalies keičiamas taip:
                                    
                                                i)
                                             
                                             
                                                pavadinimas pakeičiamas taip:
                                                
                                                            „4.1.2.
                                                         
                                                         
                                                            
                                                               Iš vidaus įkraunamos hibridinės elektra varomos transporto priemonės, nepatenkančios į 4.1.1 punkto taikymo sritį“;
                                                         
                                                      
                                          
                                                ii)
                                             
                                             
                                                7 lentelės pavadinimas pakeičiamas taip:
                                                
                                                             
                                                         
                                                         
                                                            „Įvairių transporto priemonės žibintų architektūrų DC–DC keitiklio naudingumas“;
                                                         
                                                      
                                          
                              
                                    d)
                                 
                                 
                                    4.2 punktas iš dalies keičiamas taip:
                                    
                                                i)
                                             
                                             
                                                4.2.1 punkto pavadinimas pakeičiamas taip:
                                                
                                                            „4.2.1.
                                                         
                                                         
                                                            
                                                               Vidaus degimo varikliu varomi lengvieji automobiliai ir M1 klasės iš vidaus įkraunamos hibridinės elektra varomos transporto priemonės, kurių išmatuotas degalų sąnaudų ir išmetamo CO2 kiekio vertes pagal Reglamento (ES) 2017/1151 XXI priedo 8 papildomo priedo 2 priedėlio 1.1.4 punktą galima naudoti nekoreguotas“;
                                                         
                                                      
                                          
                                                ii)
                                             
                                             
                                                4.2.2 punkto pavadinimas pakeičiamas taip:
                                                
                                                            „4.2.2.
                                                         
                                                         
                                                            
                                                               Iš vidaus įkraunamos hibridinės elektra varomos transporto priemonės, nepatenkančios į 4.2.1 punkto taikymo sritį“.
                                                         
                                                      
                                          
                              
                  
         
            2 straipsnis
            Įgyvendinimo sprendimo (ES) 2020/1339 pakeitimai
            Įgyvendinimo sprendimas (ES) 2020/1339 iš dalies keičiamas taip:
            
                        1)
                     
                     
                        1 straipsnis papildomas n) punktu:
                        
                                    „n)
                                 
                                 
                                    galiniuose gabaritiniuose žibintuose.“;
                                 
                              
                  
                        2)
                     
                     
                        priedas iš dalies keičiamas taip:
                        
                                    a)
                                 
                                 
                                    3 lentelė papildoma šiuo įrašu:
                                    
                                                „Galinis gabaritinis žibintas
                                             
                                             
                                                12“;
                                             
                                          
                              
                                    b)
                                 
                                 
                                    4 lentelė papildoma šiuo įrašu:
                                    
                                                „Galinis gabaritinis žibintas
                                             
                                             
                                                0,36“.
                                             
                                          
                              
                  
         
            3 straipsnis
            Įsigaliojimas
            Šis sprendimas įsigalioja septintą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2020 m. lapkričio 16 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 111, 2019 4 25, p. 13.
         
            (2)  2011 m. liepos 25 d. Komisijos įgyvendinimo reglamentas (ES) Nr. 725/2011, kuriuo nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema pagal Europos Parlamento ir Tarybos reglamentą (EB) Nr. 443/2009 (OL L 194, 2011 7 26, p. 19).
         
            (3)  2019 m. birželio 28 d. Komisijos įgyvendinimo sprendimas (ES) 2019/1119 dėl vidaus degimo varikliu varomų transporto priemonių ir ne iš išorės įkraunamų hibridinių elektra varomų transporto priemonių našiojo išorės apšvietimo, kuriam naudojami šviesos diodai, patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 176, 2019 7 1, p. 67).
         
            (4)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf
         
            (5)  2017 m. birželio 1 d. Komisijos reglamentas (ES) 2017/1151, kuriuo papildomas Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos, iš dalies keičiama Europos Parlamento ir Tarybos direktyva 2007/46/EB, Komisijos reglamentas (EB) Nr. 692/2008 bei Komisijos reglamentas (ES) Nr. 1230/2012 ir kuriuo panaikinamas Komisijos reglamentas (EB) Nr. 692/2008 (OL L 175, 2017 7 7, p. 1).
         
            (6)  2020 m. rugsėjo 23 d. Komisijos įgyvendinimo sprendimas (ES) 2020/1339 dėl našiojo išorės apšvietimo, kuriam naudojami šviesos diodai, technologijos patvirtinimo taikant pasaulinę suderintą lengvųjų transporto priemonių bandymų procedūrą kaip naujoviškos tam tikrų lengvųjų komercinių transporto priemonių išmetamo CO2 kiekio mažinimo technologijos pagal Europos Parlamento ir Tarybos reglamentą (ES) 2019/631 (OL L 313, 2020 9 28, p. 4).
         
            (7)  2014 m. balandžio 25 d. Komisijos įgyvendinimo reglamentas (ES) Nr. 427/2014, kuriuo pagal Europos Parlamento ir Tarybos reglamentą (ES) Nr. 510/2011 nustatoma lengvųjų komercinių transporto priemonių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 125, 2014 4 26, p. 57).